# **DECIZIA ETAPEI DE ÎNCADRARE**

## Nr. din 23.10.2017

**(PROIECT)**

Ca urmare a solicitării de emitere a acordului de mediu adresate de **COMUNA SOMEȘ ODORHEI**, cu sediul în loc. Someș Odorhei, nr. 234, com. Someș Odorhei, jud. Sălaj, , înregistrată la APM Salaj cu nr. 4956/28.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.10.2017, că proiectul: **ÎNFIINȚARE REȚEA DE CANALIZARE MENAJERĂ ÎN COMUNA SOMEȘ ODORHEI, JUD. SĂLAJ,** propus a fi amplasat în intravilanul și extravilanul com. Someș Odorhei și oraș Jibou, loc. Someș Odorhei, Inău, jud. Sălaj, **nu se** **supune evaluării impactului asupra mediului şi nu se supune evaluării adecvate.**

 Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, la pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto;

 b) Caracteristicile proiectului:

b1) mărimea proiectului: prin proiect se propune realizarea sistemului de canalizare menajera a localităților Someș-Odorhei și Inău și anume:

* rețea de canalizare menajeră gravitațională stradală, pe o lungime totală de 20.179,01 m (20,18 km);
* rețea de canalizare menajeră sub presiune, pe o lungime totală de 9,302.68 m (9,3 km);
* cămine de vizitare559 buc.;
* cămine de vane20 buc.;
* stații de pompare ape uzate menajere 14 buc.

Rețeaua de canalizare menajeră proiectată se va racorda la stația de epurare existentă a orașului Jibou.

b2) cumularea cu alte proiecte: nu este cazul.

b3) utilizarea resurselor naturale: necesarul de apă, energie electrică în perioada de execuție va fi asigurată din rețelele locale.

b4) evacuarea apelor uzate:

- apele uzate menajere colectate vor transportate spre stația de epurare existentă a orașului Jibou.

b5) producţia de deşeuri: conform Legii nr. 211/2011 (r1), privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

- lucrări necesare organizării de şantier: constructorul va realiza organizarea de şantier pe teren liber de construcţii, cu asigurarea accesului la surse de apă şi energie electrică. Muncitorii vor fi cazaţi în vagoane dormitor, iar localnicii vor fi transportaţi zilnic în localitatea de domiciliu. Terenul ocupat de organizarea de şantier va fi împrejmuit şi este stabilit împreună cu beneficiarul. Avizele pentru organizarea de şantier vor fi obţinute de constructor.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 17 din 11.09.2017 emis de Consiliul Județean Sălaj, terenul ocupat de investiție se situează în intravilanul și extravilanul comunei Someș Odorhei și a orașului Jibou, domeniu public.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

1. Proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul se află situat în *Aria Specială de Protecție Acvifaunistică –* Cursul Mijlociu al Someşului ROSPA0114, având în vedere faptul că în extravilanul localităților rețeaua de canalizare se va amplasa de-a lungul drumurilor, domeniu public.
2. Din analiza listei de control pentru etapa de încadrare nu rezultă un impact semnificativ asupra sitului al proiectului propus.
3. S-a obținut **avizul favorabil** nr. 221 din 11.10.2017 eliberat de ANANP, cu **următoarele condiții impuse**:
* măsuri de evitare, reducere sau ameliorare a impactului semnificativ asupra mediului (defrișări minime, evitarea lucrărilor în perioadele de cuibărit);
* pentru protecția speciilor de păsări, în perioada 1 aprilie – 31 mai (perioada de cuibărit) nu se execută lucrări în aria protejată;
* se va aplica un management corespunzător al gestiunii deșeurilor astfel încât acestea să nu fie depozitate necontrolat;
* în cazul scurgerilor accidentale de produse petroliere se vor aplica imediat substanțe absorbante;
* organizarea de șantier nu va fi amplasată în apropierea cursurilor de apă;
* respectarea cu strictețe a limitelor și suprafețelor destinate organizării de șantier;
* titularul proiectului, Primăria Someș Odorhei, va instrui personalul care va executa lucrările, asupra faptului că amplasamentrul proiectului este situat în aria naturală protejată ROSPA 0114 Cursul mijlociu al Someșului, asupra importanței desemnării acesteia, astfel încât să se asigure obiectivele de conservare ale ariilor;
* titularul proiectului va instrui personalul asupra faptului că sunt interzise:
* orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;
* deteriorarea și sau distrugerea locurilor de reproducere ori odihnă a păsărilor sălbatice;
* uciderea sau capturarea intenționată a păsărilor sălbatice, indiferent de metoda utilizată;
* depozitarea deșeurilor de orice natură, în perimetrul ariei protejate și limitrof acestuia va fi interzisă.

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor Ord. 119/2004, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
9. Conform prevederilor Ord. nr. 1798/2007 – pentru aprobarea Procedurii de emitere a autorizaţiei de mediu, cu modificările ulterioare, titularul are obligația ca la finalizarea investiției și la punerea în funcțiune a obiectivului să solicite și să obțină autorizația de mediu.

La şedinţa CAT din data de 23.10.2017 au fost solicitate următoarele acte/avize:

* aviz ANIF; notificare DSP.

 Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula

cons. Radu Hideg